ROZHODNUTIE RADY
z 1. októbra 2007,
ktorým sa vymenúvajú štyria švédski členovia a traja švédski náhradníci Výboru regiónov
(2007/649/ES)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 263,
so zreteľom na návrh švédskej vlády,
keďže:
(1)
Dňa 24. januára 2006 Rada prijala rozhodnutie 2006/116/ES, ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010 (1).
(2)
V dôsledku zmien funkcie pani BESKOWOVEJ, pánov JOHANSSONA a KNAPEHO a pani STARKOVEJ sa uvoľnili štyri miesta členov Výboru regiónov. V dôsledku zmien funkcie pána JOHNSONA, pani KARLSSONOVEJ a pána NILSSONA sa uvoľnili tri miesta náhradníkov Výboru regiónov,
ROZHODLA TAKTO:
Článok 1
Do Výboru regiónov sa za členov a náhradníkov na zvyšný čas funkčného obdobia, ktoré trvá do 25. januára 2010, vymenúvajú:
a)
za členov:
pani Ann BESKOW, Orsa kommun, ako náhrada za pani Ann BESKOWOVU, Ordförande i kommunstyrelsen, Orsa kommun,
pán Kent JOHANSSON, Västra Götalands läns landsting, ako náhrada za pána Kenta JOHANSSONA, Regionråd, ledamot i regionstyrelsen i Västra Götalands läns landsting,
pán Anders KNAPE, Karlstads kommun, ako náhrada za pána Andersa KNAPEHO, Kommunalråd, ledamot i kommunstyrelsen, Karlstads kommun,
pani Anneli STARK, Vätra Götalands läns landsting, ako náhrada za pani Anneli STARKOVÚ, Regionråd, ledamot i regionstyrelsen i Västra Götalands läns landsting,
a
b)
za náhradníkov:
pán Bernth JOHNSON, Blekinge läns landsting, ako náhrada za pána Berntha JOHNSONA, Landstingsråd, ledamot i landstingsstyrelsen, Blekinge läns landsting,
pani Ewa-May KARLSSON, Vindelns kommun, ako náhrada za pani Ewu-May KARLSSONOVÚ, Kommunalråd, ledamot i kommunstyrelsen, Vindelns kommun,
pán Jens NILSSON, Östersunds kommun, ako náhrada za pána Jensa NILSSONA, Ordförande i kommunstyrelsen, Östersunds kommun.
Článok 2
Toto rozhodnutie nadobúda účinnosť dňom jeho prijatia.
V Luxemburgu 1. októbra 2007